Arkivref:TV\550_Høringsuttalelser fra StL\2006\h-060901 Høringsuttalelse – Forslag til regler om arbeidsgivers tilgang til ansattes e-post m.v.

Høringsuttalelse – Forslag til regler om arbeidsgivers tilgang til ansattes e-post m.v.

Studentenes Landsforbund (StL) imøteser en revidering av aktuelle regelverk for å sikre studenters og ansattes rettigheter til privatliv. 

Kommentarer

StL mener helheten i forslaget er godt, og har følgende kommentarer til forslag til § 9-4 i personopplysningsforskriften:

StL mener at de overordnede prinsippene i forslaget kan brukes for å regulere rettighetene til studenter. StL mener dog at det i § 9-4 kan være et tilsynelatende stort rom for fortolkning av forskriften slik den står. Her foreslår StL å sette inn et nytt underpunkt.

StL mener at det ikke foreligger grunnlag for en utdanningsinstitusjon å gjennomsøke en e-postkonto tilknyttet en student med mindre det er mistanke om noe kriminelt. Unntaksvis kan dette skje om en student er knyttet opp mot et prosjekt, gjennom forskning, eller om studenten utfører et arbeid for institusjonen. I så måte vil studenten regnes som en bidragsyter opp mot virksomheten, og man vil komme bort fra en regulering av studenters rettigheter, og tilbake til en ansatt.

Nytt underpunkt i § 9-4 forslås som følger:
Denne regelen gjelder kun ansatte.

StL mener det er irrelevant å snakke om fravær for en student, i tillegg til at det ikke, i de fleste tilfeller, kan sannsynliggjøres at en student vil motta e-post som er av kritisk nødvendighet for virksomhetens drift.